**ADATKEZELÉSI TÁJÉKOZTATÓ**

a Miniszterelnökség és a Tempus Közalapítvány által az egyedi támogatási kérelmekkel összefüggésben megvalósuló adatkezelésekről

**1. A Tájékoztató célja:**

A jelen tájékoztató célja, hogy a Miniszterelnökség a Családokért Felelős Államtitkárhozérkező támogatási kérelmek kapcsán a Tempus Közalapítvánnyal (továbbiakban: TKA) együttműködésben, mint Közös Adatkezelők részletes tájékoztatást nyújtsanak az egyedi támogatási kérelmek befogadásával, elbírálásával, a támogatási szerződés megkötésével/ támogatói okirat kibocsátásával és a támogatás elszámolásával összefüggésben megvalósuló személyes adatkezelésekről és az érintetteket megillető jogokról, azok gyakorlásáról.

**2. Adatkezelő(k) megnevezése és elérhetőségi adatai**

**Miniszterelnökség Családokért Felelős Államtitkára**

Cím: 1055 Budapest, Szalay utca 10-14.

Telefon: 061896-0600

Adatvédelmi tisztviselő: Laki Tibor

E-mail: adatvedelmitisztviselo@me.gov.hu

**Tempus Közalapítvány**

Cím (székhely): 1077 Budapest Kéthly Anna tér 1.

Telefon: +36-1-237-1300

Adatvédelmi tisztviselő: dr. Ugrai Gábor

E-mail: adatvedelem@tpf.hu

**3. Az adatkezelés során alkalmazott legfontosabb jogszabályok, közjogi szabályozói eszközök**

* a fejezeti kezelésű előirányzatok és a központi kezelésű előirányzatok kezeléséről és felhasználásáról szóló 8/2016. (III. 25.) MvM rendelet (a továbbiakban: MvM rendelet)
* az Európai Parlament és a Tanács (EU) 2016/679 rendelete a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (továbbiakban: **GDPR**)
* az információs önrendelkezési jogról és az információszabadságról szóló 2011. évi CXII. törvény (továbbiakban: **Infotv**.)

**4.1. A kezelt személyes adatok köre**

* kedvezményezett (közhasznú szervezet) képviselőjének:
	+ neve,
* nyilatkozatok: az államháztartásról szóló törvény szerinti összeférhetetlenség fennállásáról vagy hiányáról szóló; illetve a közpénzekből nyújtott támogatások átláthatóságáról szóló 2007. évi CLXXXI. törvény szerinti összeférhetetlenség, illetve érintettség fennállásáról, vagy hiányáról szóló; és egyéb nyilatkozatokban megadott személyes adatok
* a kapcsolattartóként megjelölt természetes személyek személyes adatai: név, beosztás, telefonszám, e-mail cím
* pénzügyi elszámolás esetében, a kedvezményezett munkavállalójának:
* neve
* bruttó bére
* törzsszáma
* szakmai beszámoló esetében:
* természetes személyekről készített fotó
* nemzeti, etnikai hovatartozásra vonatkozó adat

Az adatszolgáltatás elmaradása esetén Adatkezelőnek nem áll módjában a támogatási kérelmek elbírálása, a szerződés megkötése/Támogatói okirat kiállítása.

Adatkezelő(k) a támogatási feltételeknek való megfeleléssel, a szerződés megkötésével, a felhasználás ellenőrzésével összefüggésben további adatkezelésre jogosultak.

**4.2. Az adatkezelés célja(i)**

* a támogatási kérelmek befogadása, elbírálása
* kapcsolattartás a kedvezményezettel
* a támogatási kérelem, nyilatkozatok szakmai, jogi és pénzügyi ellenőrzése, hiánypótoltatása,
* szerződés megkötése/okirat kibocsátása, módosítása, a szerződés szerinti jogok gyakorlása, kötelezettségek teljesítése
* a támogatási összeg kifizetése
* a támogatói okirat szakmai és pénzügyi elszámolása,
* panaszkezelés

**4.3. Az adatkezelés jogalapja**

A Családokért felelős Államtitkár (a továbbiakban: Államtitkár) tevékenysége jogszabályban nevesített közfeladatnak minősül, alaptevékenységével összefüggésben a GDPR 6. cikk (1) bekezdésének e) pontja szerinti jogalapra – közfeladat ellátásával és közhatalom gyakorlásával összefüggő tevékenység – alapítja adatkezeléseit. Közös Adatkezelők tevékenységük során közfeladat ellátása érdekében/azzal összefüggésben folytatnak adatkezelési tevékenységet.

Kizárólag a támogatásban részesített kedvezményezettek esetében az adatkezelés további jogalapja a szerződésben rögzített jogok gyakorlása, kötelezettségek teljesítése.

**5. Az adatok megőrzési ideje**

A támogatásban nem részesített kérelmek esetében Adatkezelők fő szabályként a döntés meghozataláig tárolják a kezelt személyes adatokat, a döntés/elbírálást követően az adatok törlésre kerülnek.

A kedvezményezett érintett(ek) esetében a személyes adatok kezelése tekintetében az adatok tárolási idejére a szerződésben rögzített jogok gyakorlása, a kötelezettségek teljesítése (többek között pénzügyi elszámolás és annak ellenőrzése, számviteli szabályok) valamint - összhangban a közfeladatot ellátó szervek iratkezelésének általános követelményeiről szóló 335/2005. (XII.29.) Korm. rendelettel és a Levéltárba adásra vonatkozó szabályokkal - a Miniszterelnökség és a TKA mindenkor hatályos Iratkezelési szabályzatában rögzítettek az irányadóak, illetve az Adatkezelő ellenőrzését ellátó szervek ellenőrzési jogának gyakorlására nyitva álló határidőig megőrzi az adatokat.

Az államháztartásról szóló törvény végrehajtásáról szóló 368/2011. (XII. 31.) Korm. rendelet 101. § -a szerint a támogató és a kedvezményezett a költségvetési támogatásokkal kapcsolatos valamennyi dokumentumot köteles a kedvezményezett beszámolójának támogató általi jóváhagyásától számított legalább tíz évig megőrizni.

Az adatok Levéltárba történő átadásával a Miniszterelnökségnél/TKA-nál megszűnik az adatok kezelése.

A Tájékoztatóban foglaltak a nem természetes személyekre vonatkozó adatok tekintetében nem alkalmazandóak.

**6. Az adatok statisztikai célú felhasználása, adatszolgáltatás, adattovábbítás**

Az Adatkezelők harmadik fél részére személyes adatot, a kérelmezőre, a kedvezményezettre vonatkozó tényt, véleményt nem továbbít, nem ad át, mely alól kivételt képez a jogszabályi kötelezettségen alapuló adatszolgáltatás, adatközlés, adatkérés (pl. bíróság, ügyészség, adatkérésre jogosult egyéb szerv) teljesítése.

Az adatok statisztikai célra azonosításra alkalmatlan módon felhasználhatóak.

Az Adatkezelők a személyes adatok meghatározott körét a Miniszterelnökség és a Tempus Közalapítvány között 2022. február 10. napján létrejött ,,Lebonyolítási megállapodás”, illetve jogszabályi kötelezettségek alapján továbbítják a Központi Költségvetés Végrehajtását Támogató Rendszerbe (KKVR). A Tempus Közalapítvány a Miniszterelnökség Költségvetési és Intézményfelügyeleti Főosztály (KIF) részére az államháztartás számviteléről szóló 4/2013 (I.11.) Korm. rendelet (Áhsz.) alapján adatszolgáltatásra köteles.

Továbbá a hatályos jogszabályi kötelezettségek és a ,,Lebonyolítási megállapodás” alapján a Tempus Közalapítvány az Országos Támogatás-ellenőrzési Rendszer (OTR) részére is továbbít adatokat.

**7. Az adatok megismerésére jogosultak**

Az Adatkezelőnél az adatok megismerésére - a munkájukhoz szükséges mértékben - jogosultak a támogatói okirat kiadásában, visszavonásában, módosításában, teljesítésében, a felhasználás ellenőrzésében, a támogatás visszafizetésében, az okirat nyilvántartásában, a panaszkezelési eljárásban közreműködő kormánytisztviselők és munkavállalók.

**8.Az adatok tárolása és az adatbiztonság:**

Jelen tájékoztatóval érintett, a támogatói kérelem beküldése során megadott személyes adatok, valamint a később feltöltött/benyújtott kötelező dokumentumok, nyilatkozatok és az elszámolási dokumentáció tárolása digitálisan az Adatkezelő székhelyen található szerverein kerülnek tárolásra, illetve archiválásra, valamint a papír alapú dokumentumok tárolása az Adatkezelő székhelyén történik.

Az Adatkezelő megfelelő intézkedésekkel gondoskodik arról, hogy a személyes adatokat védje többek között a jogosulatlan hozzáférés ellen, illetve azok jogosulatlan megváltoztatása ellen.

**9. A személyes adatok forrása:**

A támogatási kérelmet benyújtó/a Kedvezményezett.

**10. Automatizált döntéshozatal és profilalkotás, személyes adatok továbbítása harmadik országba, vagy nemzetközi szervezethez**

Adatkezelők nem alkalmaznak automatizált döntéshozatali megoldásokat, illetve nem valósul meg profilalkotás. Adatkezelők harmadik országba/nemzetközi szervezet részére nem továbbítanak adatot.

**11. Tájékoztatás az érintettet az adatkezeléssel kapcsolatban megillető jogokról**

Az adatbiztonság törvényi követelményeinek érvényre juttatása, valamint az érintett („akire a személyes adat vonatkozik”) személyazonosságának védelme érdekében a tájékoztatási, a hozzáférési jog gyakorlása és a másolat kiadása során az erre vonatkozó kérelmet benyújtó és az érintett személyazonossága egyezőségének megállapítása érdekében az eljárás azonosításhoz kötött. Az azonosítás érdekében Adatkezelő - a cél elérésére alkalmas - további személyes adatok kezelésére jogosult.

**Tájékoztatáshoz való jog:** Az érintettnek joga van az adatkezeléssel kapcsolatos tájékoztatáshoz, melyet a jelen tájékoztató rendelkezésre bocsátása útján teljesítünk.

**Személyes adatokhoz való hozzáférés joga:** az érintett tájékoztatást kérhet, hogy az Adatkezelőnél a személyes adatainak kezelése folyamatban van-e; amennyiben folyamatban van, úgy igényelheti a kezelt személyes adatai másolatát.

**Helyesbítéshez, kiegészítéshez való jog:** az érintett kérheti, hogy az Adatkezelő indokolatlan késedelem nélkül helyesbítse a rá vonatkozó pontatlan személyes adatokat, valamint kérheti a kezelt hiányos személyes adatainak kiegészítését.

**Az Érintett hozzájáruló nyilatkozatát a szerződéses jogviszony létrejöttéig/támogatói okirat kibocsátásáig visszavonhatja**, kivéve azon személyes adatok tekintetében, amelyek kezelését jogszabályi kötelezettség írja elő az adatkezelő számára. A hozzájárulás visszavonása az azt megelőző adatkezelés jogszerűségét nem érinti.

**Törléshez vagy korlátozásához való jog:** A tájékoztatóban részletezett adatkezelések kapcsán az érintett kizárólag abban az esetben élhet törlési jogával, amennyiben az adat az Adatkezelő közfeladata ellátásához/végrehajtásához, a szerződés teljesítéséhez valamint az adatkezelőre ruházott közhatalmi jogosítvány gyakorlásához a továbbiakban nem szükséges.

Az érintett kérheti, hogy az adatkezelő a személyes adatait/személyes adatai egy részét kizárólag tárolja, azokon egyéb adatkezelési műveletet (például rendszerezés, tagolás, összekapcsolás, továbbítás) ne végezzen. Az adatkezelés korlátozása az alábbi okokból kérhető:

* + az érintett vitatja a személyes adatok pontosságát,
	+ az adatkezelés jogellenes és az érintett ellenzi az adatok törlését, vagy
	+ az adatkezelőnek már nincs szüksége a személyes adatokra, de az érintett igényli azokat valamely jogi igénye előterjesztéséhez, érvényesítéséhez vagy védelméhez.

Ha az adatkezelés a kiadott támogatói okirat teljesítése céljából történik, a törlési kérelmet nem tudjuk teljesíteni.

**12. Az érintett jogorvoslathoz való joga**

Az érintett a személyes adatai kezelésével kapcsolatban **bejelentést tehet** **az Adatkezelő (mind a Miniszterelnökség Családokért felelős Államtitkára, mind a TKA) adatvédelmi tisztviselőjénél**, a fent megadott elérhetőségein. Az érintett továbbá panaszt nyújthat be a Nemzeti Adatvédelmi és Információszabadság Hatóságnál (székhely: 1055 Budapest, Falk Miksa u. 9-11., levelezési cím: 1363 Budapest, Pf. 9.,; [www.naih.hu](http://www.naih.hu)) mint felügyeleti hatóságnál, ha megítélése szerint a rá vonatkozó személyes adatok kezelése sérti a GDPR rendelkezéseit. Az érintett bírósághoz fordulhat, ha megítélése szerint a személyes adatainak nem megfelelő kezelése következtében megsértették a GDPR szerinti jogait.

**13. Az érintett kérelmeinek teljesítése**

**Az érintett jogainak gyakorlásával kapcsolatos kérelmét mind a Miniszterelnökség Családokért felelős Államtitkáránál, mind a TKA-nál nyújthat be, melynek teljesítése díjmentesen történik**, kivéve, ha a kérelem egyértelműen megalapozatlan vagy – különösen ismétlődő jellege miatt – túlzó, valamint az érintett által a kezelt személyes adatairól kért további másolatokat, melyekért a kérelem tárgyában eljáró adatkezelő az adminisztratív költségeken alapuló, ésszerű mértékű díjat számíthat fel.

Az érintett jogainak gyakorlásával kapcsolatos kérelmek teljesítése – amennyiben kérelmét elektronikus úton nyújtotta be – **elektronikus úton** történik, kivéve, ha az érintett másként kéri.

Adatkezelő fenntartja a jogot, hogy az adatkezelésre vonatkozó szabályokat és tájékoztatókat honlapján történő értesítés mellett egyoldalúan módosítsa.

Budapest, 2022. február 28.